
|  |  |  |
| --- | --- | --- |
| ОШ ,,ВУК КАРАЏИЋ“ |  | logo2 |
| Сурчин, Братства јединства 1  Тел/факс: 8440 – 120  Е – маил: vuksur@yahoo.com  Општина Сурчин |

**ИЗВЕШТАЈ О РАДУ ДИРЕКТОРА ОСНОВНЕ ШКОЛЕ,,ВУК КАРАЏИЋ“ СУРЧИН**

**за**

**школску 2023/2024. годину**



Послове из надлежноси директора школе обављала сам, како према важећим законским прописима и обавезама, u члан 62 и члану 126. Закона о основама система образовања и васпитања тако и на основу Годишњег плана рада школе за школску 2023/24. којим су регулисана права и обавезе директора установе.

Школа којим руководим, има сваке године све више ученика јер се налази на подручју које се насељава. Тако да се следеће године очекује број који је близу 1000 ученика. Трећу годину заредом, уписујемо по 5 одељења 1. разреда. У овој школској години било је 34 одељења, а школска зграда је предвиђена за 24 одељења. Тако да је један од првих проблема у раду директора била организација наставе и ваннаставних активности са великим бројем ученика на малом простору. Осим тога било је и 9 група продуженог боравка тј.1 група више него прошле школске године. Ипак добром организацијом, тај проблем је решен тако да су се настава и остале активности реализовале успешно. Осим тога решен је и проблем наставника математике тј.након наставнице која је била студент и отишла на породиљско боловање у 1.полугодишту почела је да ради наставница која је завршила математички факултет.

Настојала сам осавременити наставни процес набавком ИТ опреме. Тако да сада свака учионица има рачунар и интернет, а оформирмљена је и опремљена још једна учионица са 16 рачунара.Осим тога купљен је део наставних средства и помагала које су наставници потраживали. Школа је добила донацију од кинеских инвеститора од 12 000 евра. Осим тога промењена је расвета у холу школе која је била веома лоша.

Због ситуације са безбедношћу ученика, набављене су још две камере које ће бити постављене у школском дворишту, а у сарадњи са ГО Сурчин оне ће бити инсталиране у скорије време.

Сматрам да сам успешно обављала све послове и задатке директора основне школе које сам планирала.

То доказујем следећим тврдњама, односно реализованим пословима:

|  |  |
| --- | --- |
| СТАНДАРДИ | ДОКАЗ О ИСПУЊЕНОСТИ СТАНДАРДА  (опис стандарда) |
| РУКОВОЂЕЊЕ ВАСПИТНО-ОБРАЗОВНИМ ПРОЦЕСОМ У ШКОЛИ  1.2. Руковођење васпитно образовним процесом у школи  Стандарди:  1.2.1.Развој културе учења | У току школске 2023/2024. године трудила сам се да створим боље услове за рад као и да се унапреди настава. Школа је опремљена савременим наставним средствима. Побољшањем опремања школе ИТ, омогућено је е-учење које доприноси лакшем усвајању нових знања, као и повезивање градива и претходних знања.  ∙ У свакој учионици/кабинету обезбеђени су за рад рачунар/лаптоп и пројектор. У неколико учионица постављене су паметне табле.  ∙ Пратила савремене токове образовања и васпитања.  ∙ Учествовала сам у организацији пријема првака.  ∙ Пратила и учествовала у раду Ученичког парламена.  ∙ Подстицала сам ширење добре праксе кроз сарадњу и размену искустава.  Учествовала у организацији и реализацији угледних часова, часова приправника и осталих активности које се тичу учења.  Организовала сам учење на даљину како за себе тако и за насатвни кадар.  Учествовала сам као предавач на трибинама и научним скуповима о учењу и настави и расправи о вршњачком насиљу.  Учествовала сам у осавремењавању верске наставе и добила признање сремске епархије. |
| 1.2.2.Стварање услова за развој ученика | Користећи знања и вештине које сам стекла кроз дугогодишњи рад подстицала сам запослене у  примењивању и осигуравању превентивних активности које се односе на повећање безбедности у школи и поштовање права ученика.  ∙ У циљу стварања здравих и безбадних услова за развој и учење предузимала сам значајне мере.Организовано је дежурство помоћно-техничког особља и наставника и на тај начин унапредили безбедност ученика и спречили уништавање школског ивентара.  ∙ Велика пажња се посвећивала Програму превентивних и интервентних активности у циљу примене Посебног протокола и поштовања права ученика и заштите ученика од насиља, злостављања и занемаривања, радом одељењских старешина, стручних сарадника, директора  школе и стручњака из разних области за заштиту ученика.  ∙ За ученике првог и петог разреда организована су предавања у оквиру пројекта „Подизање свести деце и младих о безбедности у саобраћају“ kao и предавања о репродуктивном здрављу. Поред тих предавања која се традиционално организују, ове школске године организована су предавања у сарадњи са ПУ Сурчин за све ученике школе о разним темама које се тичу безбедности и заштите ученика.  ∙ Разредне старешине реализовале су радионице из пројекта „Школа без насиља“.  Редовно сам сарађивала са ПУ Сурчин, полицијским и саобраћајним патролама на решавању проблема уласка аутомобилом у школско двориште.Свакодневно сарађивала са школским полицајцем. Ова успешна сарадња дала је резултате. Родитељи више не улазе аутима у двориште школе као што је то био случај до сада и тиме се знатно побољшала сигурност ученика у школском дворишту.  ∙ Ученички парламент и Вршњачки тим имали су улогу у реализацији превентивних и корективних  активности највише у области спречавања дигиталног насиља и формирања група на друштвеним мрежама.  ∙ На видним местима у школи су истакнута правила понашања ученика и поступци у деловању појаве и сузбијања насиља, злостављања и дискриминације, превентивна предавања.  Урађен је програм поступања у хитним и кризним ситуацијама како би се сви запослени припремили за такве случајев.  ∙ У раду се примењивала Међународна конвенције о правима деце и остала законска акта релевантна за ово подручје.  ∙ Велика пажња је посвећена подизању нивоа хигијене у школи и стварању здравог окружења  ∙ Континуирано се ради на унапређењу просторно - техничких услова за рад. |
| 1.2.3.Развој и обезбеђење квалитета наставног процеса у школи | ∙ У протеклом периоду сам се упознавала са свим стратешким документима везаним за развој образовања и васпитања.  ∙ Кроз инструктивни рад и посете часовима реализованих уживо,подстицала сам наставнике и стручне сараднике да користе савремене методе и технике учења и примењују савремене технологије у васпитно-образовном процесу. Посебан акценат је стављен на методе и технике  реализације наставног процеса увођењем савремених метода и облика, одржавањем угледних и огледних часова и осталих активности.  ∙ Трудила сам се да у школи негујемо и развијамо квалитетне стилове живота.  ∙ Наставнике сам упознала са скалом за самоевалуацију наставног часа и навела их на систематичну самоевалуацију како би се побољшао квалитет наставног и васпитног процеса у школи како у редовном раду тако и у ванредним условима.  ∙ Интерним усавршавањем, кроз угледне часове и примере добре праксе промовишемо иновације у настави.  ∙ Посећивала сам часове у оквиру педагошко-инструктивног рада.  . Била сам подршка колегама који су учествовали на семинарима организованим од стране Министарства просвете.  ∙ Организовала сам и руководила сатанцима Педагошког колегијума.  ∙ Упућивала сам наставнике да приликом планирања домаћих задатака примењују индивидуализован приступ (различите сложености, различит број задатака и задужења за  поједине ученике), као и да омогуће ученицима довољно времена за њихову израду.  Организовала и руководила међународном конференцијом у школи о размени добре праксе у учењу,настави и животу. |
| 1.2.4.Обезбеђење инклузивног приступа у учењу и подучавању | ∙ У школи се у складу са важећим прописима спроводи инклузивни приступ у васпитно образовном процесу.  ∙ У школским плановима су предвиђени програми учења прилагођени индивидуалним потребама ученика.  ∙ Одржала сам одељењска већа на којима су идентификовани ученици за које је потребно направити индивидуализоване или ИОП планове и томе смо прилагодили рад са ученицима.  ∙ У оквиру Годишњег плана формиран је Тим за инклузивно образовање који редовно одржава састанке. Тим је заједно са члановима Педагошког колегијума усаглашавао мере подршке за ученике као и вредновање ИОП-а. Због специфичних тешкоће које се јављају у учењу, за њих  су урађени индивидуални образовни планови. Модификација се односила на измену садржаја, исхода, метода, материјала и услова рада.  ∙ Сарађивала сам са Центром за социјални рад, као и општинском Интерресорном комисијом што је у знатној мери допринело правилној процени и осигуравању квалитета образовних потреба и изради примерених ИОП-а.На нивоу школе укупно 13 ученика похађало је наставу по ИОП-у. По ИОП-у 1 радило је 5 ученика, по ИОП-у 2 радила су 2 ученика.  Посебна се пажња посвећивала надареним ученицима па је за њих организован рад по ИОП-у 3. |
| 1.2.5.Праћење и подстицање постигнућа ученика | - Ученици млађих разреда су учествовали у пројекту Општинског тела за безбедност саобраћаја.  - Ученици четвртог разреда су учествовали у националном тестирању , седми разред је бирао тест за завршни испит у оквирима комбинованог теста.  - Присуствовала сам семинару у вези креирања подстицајних услова за ученике  - Писала сам извештаје о посећеним часовима и обављала разговоре са наставницима након посете  - Посећени су часови у свим одељењима првих разреда-укупно 5 посета  - у одељењима 2. разреда-5 посета  - у одељењима 3. разреда-4 посете  - у одељењима 4. разреда-4 посете  Посетила сам часове свих наставника почетника, наставника који су започели рад у нашој школи а нису почетници, наставника у продуженом боравку, а наставницу која је имала проблема у понашању, обилазила сам свакодневно. Моје посете осим редовне наставе, биле су и на ваннаставним активностима.  - Резултати вредновања посећених часова показали су:  • На посећеним часовима остварени су сви стандарди квалитета наставе и учења, у већини случајева на нивоу 3,5.  • На свим посећеним часовима стандард 2.1 (наставник ефикасно управља процесом учења на  часу) остварен је на високом нивоу (3 или 4). Ученици разумеју важност онога што уче, кључне  појмове, као и дата упутства. Наставници су користили различите методе рада, најчешће рад у пару, па фронтални облик рада и монолошко-дијалошка метода не доминирају. На тај начин наставници поспешују развој различитих  компетенција ученика и усмеравају интеракцију међу ученицима, тако да је она у функцији учења.  - Код посета часовима наставници недовољно користе наставна средства која имају на располагању  , иако већина користи дигитални уџбеник.  - Такође, наставници мало користе ученицима доступне изворе знања (њива, ливада, окружење).  - Уочљив је недостатак истраживачких задатака, који би се могли користити у обради новог градива  или током утврђивања и провере наученог.    - На свим посећеним часовима ученици самостално решавају задатке, учествују у групним дискусијама и учествују у реализацији пројектних активности на часу. Наставници подстичу ученике да користе претходно усвојена знања и из других наставних предмета у усвајању нових. Повратна  информација коју наставници дају користи ученицима да успешно исправе грешку или поправе  задатак.  • Стандард 2.4 у највишем нивоу остварен је на часу технике и технологије, где се радови ученика редовно оцењују, уз пратећа образложења са упутством за даљи рад код 2 наставника док је код 3. другачије. Ученицима су јасни критеријуми вредновања, умеју критички да процене свој напредак и напредак других ученика.  • Наставници и ученици се међусобно уважавају и наставници на конструктиван начин успостављају и одржавају  дисциплину, у складу са договореним правилима. Такође, наставници показују поверење у могућности ученика и подстичу њихова питања и дискусије у вези са темом рада на часу.  - Унапређење нивоа остварености овог стандарда постигло би се повећањем количине похвала, како у вербалном обраћању, тако и у свескама ученика. Јер, иако наставници користе разноврсне поступке за мотивисање ученика, пихвале се користе у недовољној мери.  - Још један од начина за повећање нивоа остварености овог стандарда јесте већа могућност избора за ученике у вези са начином обраде теме, обликом рада или материјалом, где год за то постоји  могућност.  Посетама часова утврдила сам да би требало да се побољша:  - Прилагођавање захтева могућностима сваког ученика,  - Прилагођавање начина рада и наставног материјала интивидуалним карактеристикама ученика,  - Индивидуални рад са ученицима којима је то потребно,  - Прилагођен темпо рада,  - Подстицање даровитих ученика,  - Могућност избора у вези са начином обраде теме, обликом рада или материјалом  - Већа заступљеност у позитивној мотивацији ученика.  У целини праћење и подстицање постигнућа учења оцењено је високом оценом, а сама постигнућа ученика на крају школске године су између оцена 4 и 5 што је чак и више од заслуженог. |
| II РАЗВОЈ САРАДЊЕ СА РОДИТЕЉИМА, ОРГАНОМ УПРАВЉАЊА,  СИНДИКАТОМ ШКОЛЕ И ЛОКАЛНОМ САМОУПРАВОМ  Стандарди:  2.1. Сарадња са родитељима/другим законским заступником | ∙ Отворена сам за сарадњу са родитељима, континуирано смо радили на њиховом активном укључивању у раду школе, посебно на подстицању учења и развоја деце као и опремању  школе.  ∙ Родитељи су редовно информисани о резултатима и напредовању њихове деце.  Свакодневно сам имала разговоре са родитељима. Решавала сам проблематичне ситуације, информисала и обављала саветодавни рад са родитељима.  ∙ Одржане су 4 седница Савета родитеља . Сарадња са Саветом родитеља је конструктивна и ефикасна. Родитељи/други законски заступници се редовно обавештавају о свим аспектима рада школе и директора школе. Трудила сам се да унапредим комуникацију и сарадњу између родитеља и наставника.  - Извршен избор нових представника за Савет родитеља.  \* Организовала сам трибину за будуће првашиће и одржала предавање заједно са ПП службом и учитељима  \* Организовала сам родитељски састанак свих родитеља 8. разреда на којем су добили сва обавештења везана за завршни испит и упис у средњу школу. Укључили смо родитеље као предаваче на међународној конференцији одржаној у нашој школи.   * Највећи проблем у сарадњи са родитељима представља недолазак ученика АА, 7.р.на наставу због компликоване породичне ситуације.Предузете су све могуће законске мере али није дошло до побољшања због судске процедуре. |
| 2.2. Сарадња са органом управе установе | -Присуствовала сам и активно учествовала на свим седницама Школског одбора.  ∙ Одржане су 4 седнице Школског одбора.  ∙ Сарадња са Школским одбором је била веома успешна и конструктивна:  ∙ Разматрао је и донео Годишњи плана рада школе за школску 2023/24. годину.  ∙ Разматрао је и усвајао Извештај о реализацији  Годишњег плана рада школе и Извештај директора школе за предходну школску годину.  ∙ Школски одбор као орган управљања редовно је добијао информације о новим трендовима васпитно-образовне политике и праксе.  ∙ Разматрао је и предузимао мере за побољшање услова рада школе. Заједнички смо долазили до решења која се тичу материјално-техничког и финасијског пословања школе. (  након одобрења за финансијска средства током године се у више наврата мењао план јавних набавки и финансијски план).  ∙ Школски одбор је доносио одлуке о одобравао финансијска средстава у вези са набавком неопходних наставних средстава и осталих потреба за боље функционисање школе, а у  складу са Законом.  . Школа је уложила значајна средства у набавку дезинфекционих средстава и заштитне опреме како за ученике тако и за запослене.  ∙ Доносио је опште акате у складу са Законом.  -Градска просветне инспекција је одобрила повећан број група деце у боравку због специфичности рада и броја ученика- укупно 9 група.  ∙ У овом полугодишту реализована су 3 инспекцијска прегледа и то; 1 редовни инспекцијска преглед и 2 по пријави радника.Један је оцењен као неоснован у у 2.случају су наложене мере које су предузете. |
| 2.3. Сарадња са државном управом и локалном самоуправом | ∙ Као директорка школе подржавала сам конструктивне односе са представницима државне и  локалне самоуправе ради одржавања добре везе и развоја стратешких односа у заједници.  ∙ Сарађивала сам континуирано са Мнистарство просвете, науке и технолошког развоја кроз  праћење реализације програма, унапређивање наставе, стручно усавршавање наставника и  низ других активности. У школи су се одржавали семинари у оквиру унутрашњег стручног  усавршавања.  ∙ Сарађивала сам са Градским Секретаријатом за образовање и дечију заштиту.  ∙ Са представницима Градске општине Сурчин обављала сам сарадњу у следећим доменима:  кроз размену података везаних за почетак школске године, реализацији пројеката на нивоу општине у области екологије и безбедности деце у саобраћају, обезбеђивању средстава за радове у школи али и свим осталим питањима релевантним за рад и живот школе.  Учествовали смо и били иницијатори многих културних, спортских, здравствених, социјалних и верских манифестација.  Успешна је била сарадња са разредним старешинама школе у вези са случајевима који су били пријављени Центру за социјални рад општине Сурчин.  Иницирали смо састанке са ГЦСР Сурчин због уочених промена у понашању и учењу ученика и недовољне бриге и надзора у породици . |
| 2.4. Сарадња са широм заједницом | ∙ Промовисањем сарадње на националном и регионалном нивоу створени су услови да школа буде отворена за партнерство са различитим институцијама у области образовања и  васпитања.  ∙ Школа узима учешће у свим активностима и сарађује са свим институцијама за образовање у Србији.  Школа је проширила међународну сарадњу учешћом школа из :Македоније, Словеније, Црне Горе, Хрватске и Босне и Херцеговине на нашој међународној конференцији чији сам била организатор. |
| III ПЛАНИРАЊЕ, ОРГАНИЗОВАЊЕ И КОНТРОЛА РАДА УСТАНОВЕ  Стандарди:  3.1. Планирање рада установе  стандарда  Директор обезбеђује доношење и спровођење  планова рада установе  3.2. Организација установе  3.3. Контрола рада установе  3.4. Управљање информационим системом установе  3.5. Управљање системом обезбеђења квалитета у установе  3.6 Извештај у случају повреде забрани из члана 44. до члана 46., члана 62  IV РАЗВОЈ И УПРАВЉАЊЕ ЉУДСКИМ РЕСУРСИМА  Стандарди:  4.1. Планирање, селекција и пријем запослених  4.2. Професионални развој запослених  4.3. Управљање међуљудским односима  4.4. Вредновање резултата рада, мотивисање и награђивање запослених | ∙ На почетку школске 2023/24. године, заједно са сарадницима, постављена је организациона  структура потребна за нормално функционисање наставе. ∙ Благовремено сам извршила планирање и организовала остваривање програма образовања и васпитања и осталих  активности установе.  .Планови рада су усклађени са Планом рада објављен од стране ЗОУВа  ∙ Радила сам на процесу редовног планирања рада запослених и вршила надзор израде планова рада у предвиђеним роковима. Редовно сам пратила све доступне информације  потребне за планирање и преносила их запосленима.  ∙ Утврдила сам поделу часова редовне наставе, допунске, дотатне, изборне и слободних наставних  активности и донела решења о структури радне недеље свих наставника и стручних сарадника.  ∙ Формирала сам Стручна већа, Педагошки колегијум, стручне активе и тимове, и у сарадњи  са њима учествовала у изради и реализацији Годишњег плана рада школе, Извештаја о раду  школе за претходну школску годину.  ∙ Урадила сам План рада директора за школску 2023/24. годину, Годишњи плана рада школе, Извештај о раду школе и Извештај директора који је презентован је Наставничком већу,Савету родитеља, усвојен од стране Школског одбора и прослеђен Министарству просвете, Школској управи и Секретаријату за образовање и дечију заштиту.  Свим наведеним плановима, актима и осталим документима којима је регулисана организација рада школе је и реализована. Урађене су све припреме за организацију које су и реализоване током школске године.  ∙ Благовремено су сви запослени упознати са систематизацијом и описом радног места и  организационом структуром школе. У току године све измене су испраћене и благовремено су о њима обавештени запослени и Школски одбор.  ∙ Редовно сам координирала рад Стручних органа, тимова и појединаца у установи обезбеђујући ефикасну комуникацију. Све наведено је саставни део Записника Наставничког  већа, Записника Стручних органа и тимова. Сталним учешћем у раду стручних органа сам  доприносила ефикасној комуникацији између њих.  ∙ Радила сам на организовању наставе, проналажењу замена за запослене.  ∙ У раду сам се трудила да сви запослени буду равномерно оптерећени радним задацима.  ∙ Ефикасно сам организовала и оперативно спроводила контролу рада установе кроз иницирање и надзирање процеса израде извештаја и анализа, обезбеђујући поштовање  рокова и благовремену поделу задатака запосленима.  ∙ Редовно сам радила на праћењу и анализи рада школе и извештавању о раду, као и о предузимању потребних мера за побољшавање рада школе.  ∙ На седницама већа и стручних актива редовно сам пратили остваривање предвиђених планова.  Редовним и ванредним инспекцијским надзором није уочена ни једна грешка у овом домену рада.  ∙ У установи је обезбеђено правовремено и тачно информисање свих заинтересованих актера о  важним питањима живота и рада установе. Секретар школе и ја смо редовно ажурирале информациони систем и његово коришћења у свакодневном раду установе у складу са  законом. . Сви ученици су добили свој ЈОБ број.  ∙ Трудила сам се да сви запослени буду тачно и правовремено информисани о свим важним питањима за функционисање и рад школе.  Развијала сам и радила на реализацији система осигурања квалитета рада установе  ∙ Током године, у циљу обезбеђивања квалитета, пратила сам остваривање Школског програма, резултате рада наставника и ученика.  ∙ Свакодневним активностима сам радила на повећању квалитета установе како материјално-техничких услова, тако и у осталим областима рада школе. Заједно са  наставницима и стручним сарадницима учествовала сам у процедурама управљања квалитетом и изради потребне документације. Распоређивала сам задатке запосленима и  бринула се да их они спроводе, тако да су све потребне анализе квалитета рада установе на време одрађене и достављене надлежним установама. У школи је обезбеђен ефикасан процес самовредновања чији се резултати користе за унапређивање квалитета рада установе и даље планирање.  У току школске године није било.      Обезбедила сам одговарајућу структуру и потребан број запослених у установи тако да се рад одвијао несметано и по плану.  ∙ На почетку школске године успешном сарадњом са Министарством просвете и Националном  службом за запошљавање у установи су благовремено попуњена радна места. Запослени су својим компетенцијама одговарали захтевима посла, а за нове је спроведен поступак пријема у радни однос у складу са Уредбом Владе о запошљавању у Јавном сектору.  ∙ За одсустне запослене, налазиле су се адекватне замене и укључиване у радни процес.  ∙ Учествовала сам у достављању података Министарству просвете, науке и технолошког развоја о упражњеним радним местима у школама ради добијања сагласности за расписивање конкурса на неодређено време.    Као директор обезбедила сам услове и подстицала  професионални развој запослених.  ∙ Подстицала сам усавршавање запослених кроз учешће на, акредитованим семинарима,трибинама, предавањима .  ∙ Пратила сам реализацију интерног усавршавања у установи и помагала приправницима идругим запосленима у ефикаснијем извршавању радних обавеза.  ∙ Индивидуалним мотивационим разговорима, активностима кроз Педагошки колегијуме, Тим за  самовредновање и кроз рад у стручним већима сам подстицала запослене да себи поставе циљеве засноване на високим професионалним стандардима и на сталном професионалном усавршавању и развоју. Кроз размене мишљења на стручним већима и кроз интерно стручно  усавршавање се радило на развоју компетенција за рад наставника.  - Редовно сам присуствовала Активима директора који се организују на нивоу општине или града.  Стварала сам позитивну и подржавајућу радну атмосферу  ∙ Трудила сам се да задржим позитивну атмосферу као један од највећих квалитета у нашој школи. Својим искуством сам утицала на радну атмосферу која је пуна толеранције, сарадње и посвећености послу. Својим односом према обавезама и својим понашањем сам се трудила  да стекнем поверење колега, тежећи увек ка договору код решавања пословних задатака, а  мање ка изрицању наредби.  ∙ Подстицала сам квалитетнију и успешнију сарадњу међу колегама, родитељима и локалном заједницом.  ∙ Кроз професионални развој наставника обезбеђивали смо и припрему за прихватање системских промена и њихову успешну примену.  Радила сам на систематском праћењу и вредновању рада  запослених, мотивацији и награђивању за  постигнуте резултате  ∙ У сврху вредновања резултата рада користила сам различите начине за препознавање квалитета  запослених.  Инструктивно педагошки увид у рад запослених спроводим у складу са планом рада. Препознати успеси се похваљују на седницама и индивидуалним разговорима иподршком.  На основу увида који сам стекла у рад запослених, указивала сам на пропусте у раду, истицала уочене квалитете у раду  и подстицала на још бољи рад. Најбољи резултати у раду су истакнути и похваљени на Наставничком већу и органу управљања а на манифестацији Дана школе јавно истакнути и пред родитељима предата признања свим награђеним. |
| V ФИНАНСИЈСКО И АДМИНИСТРАТИВНО УПРАВЉАЊЕ РАДОМ УСТАНОВЕ  :  5.1. Управљање финанијским ресурсима  5.2. Управљање материјалним ресурсима  5.3. Управљање административним процесима | Реализовано је ефикасно управљање финансијским  ресурсима.  Школу су финасирали:  - Министарство просвете, науке и технолошког развоја;  - Секретаријат за образовање и дечију заштиту.  - Локална самоуправа.  ∙ Пратила сам реализацију финансијског плана и током године у зависности како су средства одобравана долазило је до измена плана.  ∙ Радила сам на обезбеђивању финансија за побољшање услова рада и живота у школи. Урађени су радови који су годинама одлагани због недостатка финансијских средстава.  Из донације кинеских фирми које раде на изградњи ЕКСПО, урађена је комплетна замена осветљења на првом спрату.  Изведени су занатски радови на демонтажи дотрајале облоге плафона и стављена је нова са ГК плочама.  Осим тога купљена су 2 штампача за потребе рада учитеља и педагога као и остала средства.  Дониран је један штампач од нашег пензионера за потребе штампања које захтева више копија.  Осим тога финансијска средства су распоређивана на:  ∙ Текуће трошкове за подмиривање приспелих рачуна: струја, вода, телефони, интернет, редовно су се измиривали.  ∙ За овај период само сам испратила постојеће планове и трудила се да се сви започети послови приведу успешно крају.  Водила сам рачуна да се средства троше наменски и у складу са финансијским планом.  ∙ Извршено је планирање финансијских средстава за 2023. годину и израђен финансијски план за 2023 и 2024.годину. Израђен је план јавних набавки . Материјална  средства која смо прибавили, распоредила сам тако да буде обезбеђено оптимално извођење наставе.  ∙ Редовно сам пратила потребе за набавком нових наставнх средстава и материјала за реализацију наставе и ваннаставнх активности, као и потребе за текућим одржавањем  објекта. Одлуке сам доносила уз сагласност Школског одбора.  Урађени су знатни радови који су обезбедили несметан рад и учење ученика и запослених. Због прокишњавања равног крова, дошло је до оштећења плафона и електроинсталација. Успела сам да обезбедим знатна материјална и финансијска средтва.Све је санирано, постављено ново и школска година је почела на време као и 2.полугодиште јер су радови извођени до самог почетка 2.полугодишта.  ∙ У сарадњи са секретаром школе и административним радницима обезбеђивала се ажурност  и тачност административне документације и њено систематично архивирање у складу са  Законом. У школи се поштовала процедура рада и вођена је прописана документација. Јавна  документа су издавана у складу са Законом.  Успешно је извршено архивирање архивске грађе.  Извештај о раду школе се редовно презентују на Наставничком већу, Савету родитеља и  Школском одбору. |
| VI ОБЕЗБЕЂЕЊЕ ЗАКОНИТОСТИ РАДА УСТАНОВЕ  Стандарди:  6.1. Познавање, разумевање и праћење релевантних прописа  6.2. Израда општих аката и документације установе  6.3. Примена општих аката и документације установе | Редовно сам пратила релевантне прописе. Учествовала сам на 2 семинара за директоре о промени законских прописа који су ми помогли да научено применим у пракси.  Обезбеђивала сам израду општих аката и документације која је у складу са законом и другим прописима, јасна и доступна свима  ∙ Обезбедила сам израду потребне документације која је у складу са законом и омогућила да буде доступна свима.  ∙ Општа акта и документација Установе су благовремено усклађени са законом и доступни онима којима су намењени и другим заинтересованим лицима у складу са Законом  У школи је обезбеђено поштовање и примена  прописа, општих аката и документације  установе |

У Сурчину,03.09.2024..године

Директор школе, Председник Школског одбора,

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Катарина Диклић Рада Рончевић